র‍্যান্ডাল জারেল

র‌্যান্ডাল জারেল   (৬ মে, ১৯১৪ — ১৪ অক্টোবর ১৯৬৫) ছিলেন একজন আমেরিকান কবি, সাহিত্য সমালোচক, শিশুতোষ লেখক, প্রাবন্ধিক এবং ঔপন্যাসিক। তিনি লাইব্রেরি অফ কংগ্রেসের কবিতা বিষয়ে ১১তম পরামর্শদাতা (কনসালটেন্ট) ছিলেন— এটি এমন একটি পদ যা বর্তমানে মার্কিন যুক্তরাষ্ট্রের পোয়েট লরেট উপাধি রক্ষণপোষণ করে।

অন্যান্য সম্মাননার মধ্যে জারেল ১৯৪৭—৪৮ বছরগুলোতে গুগেনহেম ফেলোশিপ লাভ করেন, ১৯৫১ সালে আমেরিকান অ্যাকাডেমি অফ আর্টস অ্যান্ড লেটারস থেকে অনুদান পান এবং ১৯৬১ সালে কবিতার জন্য জাতীয় বই পুরস্কার (ন্যাশনাল বুক অ্যাওয়ার্ড ফর পোয়েট্রি) অর্জন করেন।

প্রাথমিক ও শিক্ষাজীবন
জারেল টেনেসীর ন্যাশভিলের বাসিন্দা ছিলেন। তিনি হিউম-ফগ উচ্চ বিদ্যালয়ে পড়াশোনা করেছিলেন, সেখানেই তিনি "টেনিস অনুশীলন করেছিলেন, কিছু স্কুলনাটকে অভিনয় করেছিলেন এবং স্কুল ম্যাগাজিনে ব্যঙ্গাত্মক রচনা প্রকাশের মধ্য দিয়ে সমালোচক হিসাবে তার কর্মজীবন শুরু করেছিলেন।Burt, Stephen. Randall Jarrell and His Age. New York: Columbia University Press, 2002. তিনি ১৯৩৩ সালে ভ্যান্ডারবিল্ট বিশ্ববিদ্যালয় থেকে কলাবিভাগে স্নাতক (বি.এ.) হয়েছিলেন। ভ্যান্ডারবিল্টে থাকাকালীন তিনি দ্য ম্যাসকুয়ের্ডার (The Masquerader) নামে একটি ছাত্র-রসাত্মক সাময়িকী (স্টুডেন্ট হিউমার ম্যাগাজিন) সম্পাদনা করেছিলেন, টেনিস দলের অধিনায়ক ছিলেন। পাশাপাশি সেখানে তিনি ফাই বেটা কাপ্পা করেন এবং ম্যাগনা কাম লাউড (magna cum laude) স্নাতক হন। তিনি সেখানে যাদের অধীনে অধ্যয়ন করেছিলেন তাদের মধ্যে ছিলেন রবার্ট পেন ওয়ারেন, যিনি প্রথম জারেলের সমালোচনা প্রবন্ধগুলো প্রকাশ করেছিলেন; অ্যালেন টেট, যিনি প্রথম জারেলের কবিতা প্রকাশ করেছিলেন; ও জন ক্রোপ র‍্যানসম, যিনি জারেলকে ওহিওর গ্যাম্বিয়ারের কেনিয়ান কলেজে নবীন কম্পোজিশন প্রশিক্ষক (Freshman Composition instructor) হিসাবে প্রথম পাঠদানের কাজ দিয়েছিলেন। পূর্বোল্লিখিত ভ্যান্ডারবিল্ট শিক্ষকগণ রক্ষণশীল দক্ষিণাঞ্চলীয় কৃষি আন্দোলনের সাথে ওতপ্রোতভাবে জড়িত ছিলেন, তবে জারেল নিজে সে আন্দোলনে জড়িত হননি। স্টিফানি বার্টের মতে, "জারেল মার্কস এবং অডেনের ভক্ত ছিলেন, তিনি তার শিক্ষকদের রাজনৈতিক অবস্থান প্রত্যাখ্যান করলেও তাদের সাহিত্যিক অবস্থানটি গ্রহণ করেছিলেন।" তিনি ১৯৩৭ সালে ভ্যান্ডারবিল্টে ইংরেজিতে স্নাতকোত্তর ডিগ্রিও অর্জন করেছিলেন এবং এ. ই. হাউসম্যানের উপর (যা তিনি ১৯৯৯ সালে শেষ করেছিলেন) থিসিস শুরু করেছিলেন।

যখন র‍্যানসোম ওহিওর কেনিয়ন কলেজের জন্য ভ্যান্ডারবিল্ট ছেড়ে চলে গিয়েছিলেন তখন একই বছর জারেল সহ তার বেশ কয়েকজন অনুগত শিক্ষার্থী তাকে অনুসরণ করে কেনিয়নে চলে গিয়েছিলো। জারেল দুই বছর কেনিয়নে ইংরেজি পড়িয়েছিলেন, টেনিস প্রশিক্ষণ দিয়েছিলেন এবং আন্ডারগ্রাজুয়েট ছাত্রাবাসে আবাসিক অনুষদের সদস্য হিসাবে কাজ করেছিলেন যেখানে থেকেছিলেন পরবর্তীকালের লেখক রবি ম্যাকোলে, পিটার টেলর এবং কবি রবার্ট লোয়েলে।McAlexander, Hugh, "Peter Taylor: The Undergraduate Years at Kenyon," The Kenyon Review, New Series, Vol. 21, No. 3/4 (Summer - Autumn, 1999), pp. 43-57 লোয়েল এবং জারেল দুজনে জারেলের মৃত্যুর আগ পর্যন্ত ভাল বন্ধু এবং সহকর্মী ছিলেন।  লোয়েলের জীবনীলেখক পল মারিয়ানির মতে, তিনি বন্ধুদ্বয়ের অকৃত্রিম অন্তরঙ্গতা দেখে সত্যই বিস্মিত হয়েছিলেন।Mariani, Paul. Lost Puritan: A Life of Robert Lowell. New York: Norton, 1994.

কর্মজীবন
জারেল ১৯৩৯ থেকে ১৯৪২ সাল পর্যন্ত অস্টিনের টেক্সাস বিশ্ববিদ্যালয়ে অধ্যাপনা করতে যান, সেখানে তিনি সমালোচনামূলক রচনা প্রকাশ করতে শুরু করেন এবং সেখানেই তার প্রথম স্ত্রী ম্যাকি ল্যাংহামের সাথে দেখা হয়েছিলো।  ১৯৪২ সালে তিনি মার্কিন যুক্তরাষ্ট্রের সেনা-বিমান বাহিনীতে যোগদানের জন্য বিশ্ববিদ্যালয় ত্যাগ করেন।Jarrell, Randall, 1st Lieutenant, USAF তার মৃত্যুসংবাদপাঠ অনুসারে, "তিনি শুরু করেছিলেন একজন ফ্লাইং ক্যাডেট হিসাবে, তারপরে তিনি একটি আকাশচুম্বী নেভিগেশন টাওয়ারের অপারেটর হয়েছিলেন।""Randall Jarrell, Poet, Killed By Car in Carolina." The New York Times 15 October 1965. তার লেখা প্রথমদিকের কাব্যগ্রন্থগুলো, বিশেষ করে দ্য ডেথ অফ দ্য বল ট্যারিট গানার-এ তিনি মূলত বিমান বাহিনীতে তার যুদ্ধকালীন অভিজ্ঞতা নিয়ে আলোকপাত করেছেন।

জারেলের মৃত্যুসংবাদপাঠে আরও বলা হয়েছিলো যে "চাকরী থেকে অব্যাহতি পাওয়ার পরে তিনি এক বছরের জন্য নিউইয়র্কের ব্রঙ্কসভিলের সারা লরেন্স কলেজের অনুষদে (ফ্যাকাল্টি) যোগদান করেছিলেন। নিউইয়র্কে থাকাকালে তিনি দ্য ন্যাশন সাময়িকীতে গ্রন্থ-পর্যালোচনা সম্পাদক হিসাবেও কাজ করেছিলেন।" তবে জারেলের পক্ষে শহরে বাস করা অস্বস্তিকর ছিলো এবং তিনি এজন্য "নিউইয়র্কের জনসমাগমকে ঘৃণা, জীবনযাত্রার উচ্চ ব্যয়, মান-মর্যাদাবোধ সচেতনতা এবং সবুজের অভাব"কে দায়ী করেছিলেন।  তিনি শীঘ্রই নর্থ ক্যারোলাইনা বিশ্ববিদ্যালয়ের উইমেন কলেজের জন্য এই শহর ত্যাগ করেন। উইমেন কলেজে ইংরেজি বিভাগের সহযোগী অধ্যাপক হিসাবে তিনি আধুনিক কবিতা এবং "কল্প রচনা"র পাঠদান করেছিলেন।

জারেল তার প্রথম স্ত্রীকে তালাক দিয়েছিলেন এবং মেরি ভন শ্রেডের সাথে দ্বিতীয় বিবাহবন্ধনে আবদ্ধ হন। মেরির সাথে ১৯৫২ সালে কলোরাডোতে এক গ্রীষ্মকালীন লেখক সম্মেলনে তার দেখা হয়েছিলো। চ্যাম্পেইন-আরবানায় ইলিনয় ইউনিভার্সিটিতে কিছুকাল পড়ানোর সময় নতুন জারেল দম্পতি প্রথম একসঙ্গে বসবাস শুরু করেছিলেন। তারপরে এই দম্পতি মেরির পূর্ববর্তী বিয়ের কন্যাদের সাথে নিয়ে গ্রিন্সবোরোতে ফিরে গিয়েছিলেন। ১৯৫৬ সালে জারেল যখন লাইব্রেরি অফ কংগ্রেসে দুবছর মেয়াদে কবিতা পরামর্শক (পরে এটির "কবি লরিয়েট" নামকরণ করা হয়) হিসেবে দায়িত্ব পালন করেছিলেন তখন এই দম্পতি অস্থায়ীভাবে ওয়াশিংটন ডিসিতে চলে যান এবং মেয়াদ শেষ হওয়ার পরে পুনরায় গ্রিন্সবোরো এবং নর্থ ক্যারোলাইনা বিশ্ববিদ্যালয়ে ফিরে আসেন।

সাহিত্যকর্ম

কবিতা
জারেলের রচনার বিষয়বস্তুর দিক থেকে পণ্ডিত স্টিফানি বার্টের পর্যবেক্ষণ হলো "র‍্যান্ডাল জারেলের সেরা-পরিচিত কবিতাগুলো হলো দ্বিতীয় বিশ্বযুদ্ধের কবিতা, শিশুতোষ ও শৈশবকালীন কবিতা এবং 'নেক্সট ডে এর মতো কবিতা যা বয়স্ক মহিলাদের কণ্ঠের প্রতিধ্বনি।"

জারেলের কথা ১৯৪০ সালে প্রথম "৫ তরুণ কবি"তে (5 Young Poets) প্রকাশিত হয়েছিল, যার মধ্যে জন বেরিম্যানের কাজও অন্তর্ভুক্ত ছিল।"5 Young Poets," published in 1940 by New Directions, contained forty pages of poems by each of the following poets: Mary Barnard, George Marion O'Donnell, Randall Jarrell, John Berryman, and W. R. Moses. ডাব্লিউ. এইচ অডেন দ্বারা প্রচণ্ডভাবে প্রভাবিত তার প্রথম পৃথক কবিতা সংকলন ব্লাড ফর এ স্ট্রেঞ্জার ১৯৪৪ সালে প্রকাশিত হয়েছিল - একই বছর তিনি মার্কিন যুক্তরাষ্ট্রের সেনা-বিমান বাহিনীতে তালিকাভুক্ত হয়েছিলেন। তার দ্বিতীয় এবং তৃতীয় বই যথাক্রমে লিটল ফ্রেন্ড, লিটল ফ্রেন্ড (১৯৪৫) এবং লোসেস (১৯৪৮) তার সেনাবাহিনীর অভিজ্ঞতার উপর গভীরভাবে দৃষ্টি আকর্ষণ করেছিল।  সংক্ষিপ্ত গীতি "দ্য ডেথ অফ দ্য বল টারেট গানার" হলো জারেলের সবচেয়ে বিখ্যাত যুদ্ধের কবিতা।

কবি হিসাবে তাঁর খ্যাতি ১৯৬০ সালে  দ্য উইমেন অ্যাট দ্য ওয়াশিংটন জু (The Woman at the Washington Zoo)-এর জন্য জাতীয় বই পুরস্কার পাওয়ার আগ পর্যন্ত তেমন একটা দৃঢ়ভাবে প্রতিষ্ঠিত হয় নি।"National Book Awards – 1961". National Book Foundation. Retrieved 2012-03-02.
(With acceptance speech by Jarrell and essay by Scott Challener from the Awards 60-year anniversary blog.)

এই বইটি দিয়ে শুরু করে জারেল ওডেনের প্রভাব এবং নতুন সমালোচকদের প্রভাবকে ছিন্ন করে এবং আধুনিকতাবাদী এবং রোম্যান্টিক প্রভাবগুলিকে মিশ্রিত করে একটি নতুন স্টাইল তৈরি করেছিলেন, যাতে আরও সহানুভূতিশীল চরিত্রের স্কেচ এবং নাটকীয় একাত্ত্বিকতা তৈরি করার জন্য উইলিয়াম ওয়ার্ডসওয়ার্থের নন্দনতত্বকেও একত্রিত করা হয়েছিল।

সমালোচনামূলক রচনা
লেখালেখির শুরু থেকেই জারেল প্রভাবশালী কাব্য সমালোচক হিসাবে দৃঢ় খ্যাতি অর্জন করেছিলেন। এডমন্ড উইলসনের দ্বারা উৎসাহিত হয়ে জারেল তার সমালোচনার স্টাইলটি বিকাশ করেছিলেন, যা ছিলো কখনো কখনো মজাদার আবার কখনো কখনো মারাত্মক সমালোচনা। এডমন্ড হলেন সেই ব্যক্তি যিনি দ্য নিউ রিপাবলিক-এ জারেলের সমালোচনামূলক প্রবন্ধ প্রকাশ করেছিলেন। বয়স বাড়ার সাথে সাথে তার সমালোচনামূক রচনা আরও বেশি ইতিবাচক জোর দেখিয়ে পরিবর্তিত হতে শুরু করে। লোয়েল লিখেছিলেন যে জারেল "চল্লিশ বছরের কম বয়সী সবচেয়ে প্রতিভাবান কবি এবং তার জ্ঞান, উদ্যম এবং চারুতা তার সমসাময়িকদের চেয়ে পোপ বা ম্যাথিউ আর্নল্ডকেই বেশি স্মরণ করিয়ে দেয়।"Lowell, Robert. "With Wild Dogmatism." New York Times Book Review 7 October 1951, p. 7. কয়েক বছর পরে জারেলের নির্বাচিত কবিতা (Selected Poems) বইয়ের আরেকটি পর্যালোচনাতে ফেলো-কবি কার্ল শাপিরো জারেলকে "দুর্দান্ত আধুনিকতম রাইনার মারিয়া রিলক" এর সাথে তুলনা করেছিলেন এবং বলেছিলেন যে "বইটি অবশ্যই আমাদের কবিতাকে আরও ভালভাবে প্রভাবিত করতে পারে। শুধুমাত্র তরুণ কবিদের জন্যই নয় বরং বিংশ শতাব্দীর কবিতার সমস্ত পাঠকের জন্যই এটি একটি উদ্ধৃতি-লক্ষ্য (পয়েন্ট অফ রেফারেন্স) হওয়া উচিত।"Shapiro, Karl. "In the Forest of the Little People." The New York Times Book Review 13 March 1955.

রবার্ট ফ্রস্ট সম্পর্কিত রচনাগুলির জন্যও জারেল উল্লেখযোগ্য— ফ্রস্টের কবিতা জারেল, ওয়াল্ট হুইটম্যান, মেরিয়েন মুর, ওয়ালেস স্টিভেনস এবং অন্যান্যদের লিখনীতেও একটি বৃহত প্রভাব ফেলেছিল যার প্রায় সবগুলো ১৯৫৩ সালে পোয়েট্রি অ্যান্ড দ্য এজ (Poetry and the Age)-এ সংগৃহীত হয়েছে। অনেক বিদ্বান তাকে তার সময়ের সবচেয়ে চমকপ্রদ কবিতা সমালোচক মনে করেন এবং ১৯৭৯ সালে কবি ও পণ্ডিত পিটার লেভি তরুণ লেখকদের পরামর্শ দেওয়ার জন্য এতটাই বাড়িয়ে বলেছিলেন যে "আপনারা যে কোনও একাডেমিক সমালোচকদের চেয়ে রেন্ডাল জারেলের দিকে বেশি খেয়াল রাখুন।"The Paris Review, The Art of Poetry No. 14 Peter Levi, Interviewed by Jannika Hurwitt. Issue 76, Fall 1979.

কাহিনী, অনুবাদ, এবং শিশুতোষ বই
কবিতা ও সমালোচনা ছাড়াও জারেল ১৯৫৪ সালে পিকচার্স ফ্রম এন ইন্সটিটিউশন (Pictures from an Institution) নামে একটি ব্যঙ্গাত্মক উপন্যাসও (ন্যাশনাল বুক অ্যাওয়ার্ড ফর ফিকশন বিজয়ী) প্রকাশ করেছিলেন।"National Book Awards – 1955". National Book Foundation. Retrieved 2012-03-02. এতে তিনি সারা লরেন্স কলেজে তার শিক্ষাদানের অভিজ্ঞতাগুলি তুলে ধরেছেন, তবে বইয়ে অবশ্য তা কাল্পনিক বেন্টন কলেজের চিত্র হিসাবে বর্ণনা করেছেন। তিনি শিশুদের জন্যেও বেশ কয়েকটি বই লিখেছিলেন, যার মধ্যে ব্যাট-পোয়েট (১৯৬৪) এবং দ্য অ্যানিম্যাল ফ্যামিলি (১৯৬৫) বিশিষ্ট বলে বিবেচিত হয়। জারেল রাইনার মারিয়া রিলকসহ অন্য অনেকের কবিতা, অ্যানটন চেখভের একটি নাটক এবং গ্রিমের কয়েকটি রূপকথার গল্প অনুবাদ করেছিলেন।

উত্তরাধিকার
২৮শে ফেব্রুয়ারি, ১৯৯৭ সালে ইয়েল বিশ্ববিদ্যালয়ে জারেলের সম্মানে একটি স্মরণ সভা অনুষ্ঠিত হয়েছিল এবং দেশের বেশ কয়েকজন নামীদামী কবিরা অনুষ্ঠানে উপস্থিত ছিলেন এবং বক্তব্য রেখেছিলেন, তাদের মধ্যে ছিলেন রবার্ট লোয়েল, রিচার্ড উইলবার, জন বেরিম্যান, স্ট্যানলি কুনিৎজ এবং রবার্ট পেন ওয়ারেন। স্মরণসভার প্রতিবেদনে দ্য নিউ ইয়র্ক টাইমস রবার্ট লোয়েলের বরাত দিয়ে বলেছিল যে জারেল "'ছিলো আমাদের সময়ের সবচেয়ে হৃদয়বিদারক কবি'...[এবং] 'দ্বিতীয় বিশ্বযুদ্ধ সম্পর্কে ইংরেজিতে সেরা কবিতাগুলো লিখেছিলেন।'"Gilroy, Harry. "Poets Honor Memory of Jarrell at Yale." The New York Times 1 March 1966. এই স্মরণমূলক শ্রদ্ধা নিবেদনটি হয়েছিল র‌্যান্ডাল জারেল ১৯১৪-১৯৬৫ বইটির উপর ভিত্তি করে। পরের বছর ফারার, স্ট্রাস অ্যান্ড গিরক্স বইটি প্রকাশ করেছিল।

২০০৪ সালে, মেট্রোপলিটন ন্যাশভিল হিস্টোরিক্যাল কমিশন তার সম্মানে হিউম-ফোগ হাই স্কুলে একটি ঐতিহাসিক স্মারকচিহ্ন স্থাপন করার জন্য অনুমোদন দেয়, জারেল এ বিদ্যালয়েই পড়াশোনা করেছিলেন। উত্তর ক্যারোলাইনার গ্রিন্সবোরোতে তার কবরস্থানের নিকটে একটি উত্তর ক্যারোলাইনা হাইওয়ে ঐতিহাসিক স্মারকচিহ্ন স্থাপন করা হয়েছিল।

গ্রন্থপঞ্জি
ব্লাড ফর আ স্ট্র্যাঞ্জার। নিউইয়র্ক:হ্যারকোর্ট (Harcourt), ১৯৪২।Featured Author: Randall Jarrell, with News and Reviews From the Archives of The New York Times
লিটল ফ্রেন্ড, লিটল ফ্রেন্ড। নিউইয়র্ক:ডায়াল (Dial), ১৯৪৫।
লোজেস। নিউইয়র্ক: হ্যারকোর্ট, ১৯৪৮।
দ্য সেভেন লীগ ক্রাচেস। নিউইয়র্ক: হ্যারকোর্ট, ১৯৫১।
পোয়েট্রি অ্যান্ড দ্য এজ নিউইয়র্ক:নোপ্ফ্ (Knopf), ১৯৫৩।
পিকচার্স ফ্রম এন ইন্সটিটিউশন: আ কমেডি। নিউইয়র্ক: নোপ্ফ, ১৯৫৪
সিলেক্টেড পোয়েম্‌স। নিউইয়র্ক: নোপ্ফ্, ১৯৫৫।
র‍্যান্ডাল জারেল্'স বুক অভ স্টোরিস: এন এন্থোলজি। নিউইয়র্ক: নিউইয়র্ক রিভিউ বুক্‌স, ১৯৫৮
দ্য উইমেন অ্যাট দ্য ওয়াশিংটন জু: পোয়েম্স অ্যান্ড ট্রান্সলেশন্‌স। নিউইয়র্ক: অ্যাথেনিয়াম, ১৯৬০।
আ স্যাড হার্ট অ্যাট দ্য সুপারমার্কেট: এজেস & ফ্যাবল্‌স। নিউইয়র্ক: অ্যাথেনিয়াম, ১৯৬২।
সিলেক্টেড পোয়েম্স ইনক্লুডিং দ্য উইমেন অ্যাট দ্য ওয়াশিংটন জু। নিউইয়র্ক: ম্যাকমিলান, ১৯৬৪।
দ্য ব্যাট পোয়েট। নিউইয়র্ক: ম্যাকমিলান, ১৯৬৪।
 দ্য জিঞ্জারব্রেড র‍্যাবিট। নিউইয়র্ক: র‍্যান্ডম হাউস, ১৯৬৫।
দ্য লস্ট ওয়ার্ল্ড। নিউইয়র্ক: ম্যাকমিলান, ১৯৬৫।
দ্য অ্যানিমেল ফ্যামিলি। নিউইয়র্ক: প্যান্থিওন বুক্‌স, ১৯৬৫।
র‍্যান্ডাল জারেল, ১৯১৪-১৯৬৫। রবার্ট লোয়েল, পিটার টেলর এবং রবার্ট পেন ওয়ারেন সম্পাদিত। নিউইয়র্ক: ফারার, স্ট্রাস, & জিরাক্স, ১৯৬৮।Julian Moynahan, "Master of Modern Plain," New York Times, September 3, 1967
দ্য থার্ড বুক অফ ক্রিটিসিজম। নিউইয়র্ক: ফারার, স্ট্রাস & জিরাক্স, ১৯৬৯।
দ্য কমপ্লিট পোয়েম্স। নিউইয়র্ক: ফারার, স্ট্রাস & জিরাক্স, ১৯৬৯।Helen Vendler, "Randall Jarrell, Child and Mother, Frightened and Consoling," New York Times, February 2, 1969
ফ্লাই বাই নাইট। নিউইয়র্ক: ফারার, স্ট্রাস & জিরাক্স, ১৯৭৬।
"ফস্ট: পার্ট ওয়ান"। ফারার, স্ট্রাস & জিরাক্স, ১৯৭৬
কিপলিং, অডেন & কো.: প্রবন্ধ ও পর্যালোচনা, ১৯৩৫-১৯৬৪। নিউইয়র্ক: ফারার, স্ট্রাস & জিরাক্স, ১৯৭৯
র‍্যান্ডাল জারেলের পত্র: এন অটোবায়োগ্রাফিক্যাল অ্যান্ড লিটারারি সিলেকশন"। বোস্টন: হাফটন মিফলিন, ১৯৮৫সিলেক্টেড পোয়েম্স। উইলিয়াম প্রিটচার্ড সম্পাদিত। নিউইয়র্ক: ফারার, স্টৃরাস, & জিরাক্স (Farrar, Straus, & Giroux), ১৯৯০নো আদার বুক: সিলেক্টেড এজেস''। ব্র্যাড লেইথুসার সম্পাদিত, নিউইয়র্ক: হার্পারকোলিন্স (HarperCollins), ১৯৯৫

তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:মার্কিন বিমান বাহিনীর কর্মকর্তা
বিষয়শ্রেণী:মার্কিন পুরুষ প্রাবন্ধিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:২০শ শতাব্দীর মার্কিন কবি
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:১৯৬৫-এ আত্মহত্যা
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দ্বিতীয় বিশ্বযুদ্ধের কবি